title: Decizia Consiliului din 22 noiembrie 2004 privind semnarea unui Acord-cadru între Comunitatea Europeană și Republica Croația de stabilire a principiilor generale ale participării Republicii Croația la programele comunitare

text:
Anunţ juridic important

|

32005D0519

Jurnalul Oficial L 192 , 22/07/2005 p. 0015 - 0015

		20041122Decizia Consiliuluidin 22 noiembrie 2004privind semnarea unui Acord-cadru între Comunitatea Europeană și Republica Croația de stabilire a principiilor generale ale participării Republicii Croația la programele comunitare(2005/519/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolele 13, 71, 80, 95, 127, 137, 149, 150, 151, 152, 153, 157, 166, 175, 280 și 308, coroborate cu articolul 300 alineatul (2) primul paragraf a doua teză,având în vedere propunerea Comisiei,întrucât:(1) Comisia a negociat cu Republica Croația, în numele Comunității, un acord-cadru de stabilire a principiilor generale ale participării Republicii Croația la programele comunitare.(2) Sub rezerva eventualei încheierii acestuia la o dată ulterioară, este necesară semnarea acordului parafat la 30 iulie 2004,DECIDE:Articol unicPreședintele Consiliului este autorizat să numească persoana împuternicită să semneze, în numele Comunității Europene, a Acordului-cadru între Comunitatea Europeană și Republica Croația de stabilire a principiilor generale ale participării Republicii Croația la programele comunitare, sub rezerva eventualei încheieri a acestuia la o dată ulterioară.Adoptată la Bruxelles, 22 noiembrie 2004.Pentru ConsiliuPreședinteleB. R. Bot--------------------------------------------------


title: 2007/659/CE: Decizia Consiliului din 9 octombrie 2007 de autorizare a Franței în vederea aplicării unui nivel redus al accizei pentru romul tradițional produs în departamentele de peste mări și de abrogare a Deciziei 2002/166/CE

text:
               13.10.2007

               RO

               Jurnalul Oficial al Uniunii Europene

               L 270/12

      DECIZIA CONSILIULUI

   din 9 octombrie 2007
   de autorizare a Franței în vederea aplicării unui nivel redus al accizei pentru romul „tradițional” produs în departamentele de peste mări și de abrogare a Deciziei 2002/166/CE
   (2007/659/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 299 alineatul (2),
   având în vedere propunerea Comisiei,
   având în vedere avizul Parlamentului European (1),
   întrucât:

               (1)

               În temeiul articolului 299 alineatul (2) din tratat, tratatul se aplică departamentelor franceze de peste mări, Insulelor Azore, Madeira și Canare. Cu toate acestea, având în vedere situația economică și socială structurală din departamentele franceze de peste mări, din Insulele Azore, Madeira și Canare, care este agravată de distanța la care sunt situate aceste regiuni, de caracterul lor insular, de suprafața mică, de relieful și clima dificile, de dependența lor economică față de un număr redus de produse, factori permanenți care, împreună, afectează considerabil dezvoltarea acestor regiuni, Consiliul, hotărând cu majoritate calificată, la propunerea Comisiei și în urma consultării Parlamentului European, adoptă măsuri specifice destinate în special să stabilească condițiile de aplicare a tratatului în aceste regiuni, inclusiv în ceea ce privește politicile comune. La adoptarea acestor măsuri, Consiliul ia în considerare domenii precum cel al politicii fiscale. De asemenea, la adoptarea acestor măsuri, Consiliul ține cont de caracteristicile și constrângerile specifice ale regiunilor ultraperiferice, fără să afecteze integritatea și coerența ordinii juridice comunitare, inclusiv în ceea ce privește piața internă și politicile comune.

               (2)

               Pe baza acestor dispoziții din tratat, Consiliul a adoptat, cu privire la departamentele franceze de peste mări, Decizia 2002/166/CE din 18 februarie 2002 care autorizează Franța să aplice un nivel redus al accizei pentru romul „tradițional” produs în departamentele franceze de peste mări (2). În comparație cu ratele de impozitare aplicate produselor similare care nu sunt originare din departamentele franceze de peste mări, acest nivel redus poate fi mai mic decât nivelul minim a accizei pentru alcool, stabilit prin Directiva 92/84/CEE a Consiliului din 19 octombrie 1992 privind apropierea ratelor accizelor la alcool și băuturi alcoolice (3), dar nu se poate situa sub 50 % din nivelul standard al accizei naționale pentru alcool. Decizia Consiliului urma să se aplice până la 31 decembrie 2009, cu un raport intermediar ce urma să fie elaborat până în iunie 2006.

               (3)

               La 27 decembrie 2005, Guvernul francez a prezentat un raport intermediar prin care se arăta că menținerea regimului fiscal aplicabil romului tradițional comercializat în Franța continentală este esențială. De asemenea, având în vedere evoluția pieței comunitare a romului, care oferă avantaje în special produselor originare din țări terțe, precum și importanța economică și socială a acestui sector și caracterul structural al condițiilor de producție care afectează productivitatea sectorului în departamentele de peste mări și pun în pericol menținerea producției acestuia pe piața comunitară, Franța a solicitat ca regimul fiscal aplicabil romului tradițional comercializat în Franța continentală să fie extins, atât în ceea ce privește volumul, cât și durata.

               (4)

               Menținerea în departamentele de peste mări a sectorului romului din zahăr de trestie este indispensabilă pentru asigurarea echilibrului economic și social al acestora. În cele trei departamente cele mai afectate, și anume Réunion, Guadeloupe și Martinique, acest sector reprezintă o cifră anuală de afaceri de aproximativ 250 000 000 EUR și asigură aproximativ 40 000 de locuri de muncă, dintre care 22 000 de locuri de muncă directe. De asemenea, trebuie subliniat efectul pozitiv pe care îl are cultivarea trestiei de zahăr asupra protecției mediului în departamentele de peste mări. Acest sector reprezintă, alături de cel al bananelor, singura activitate de export semnificativă în regiuni ale căror exporturi nu reprezintă mai mult de 7 % din nivelul importurilor. Prin urmare, este necesară și justificată menținerea de către Franța, prin derogare de la articolul 90 din tratat, a unui nivel redus al accizei pentru romul „tradițional” produs în departamentele franceze de peste mări, astfel încât să se evite punerea în pericol a dezvoltării acestor regiuni.

               (5)

               Revizuirea organizării comune a pieței în domeniul zahărului, care a avut loc în februarie 2006, contribuie într-o oarecare măsură la asigurarea viitorului acestui sector. Astfel, este prevăzută introducerea unor măsuri de sprijinire a acestui sector în cadrul sistemelor Posei [Regulamentul (CE) nr. 247/2006 al Consiliului din 30 ianuarie 2006 privind măsurile specifice din domeniul agriculturii în favoarea regiunilor ultraperiferice ale Uniunii (4)], atât sub formă de ajutoare comunitare, cât și sub formă de ajutoare naționale, în scopul îmbunătățirii competitivității sectorului romului din zahăr de trestie din departamentele de peste mări. Cu toate acestea, măsurile prevăzute nu reușesc să contrabalanseze diminuarea progresivă a protecției vamale și să mențină cotele de piață ale departamentelor de peste mări în sectorul romului.

               (6)

               Având în vedere dimensiunile reduse ale pieței locale, distileriile din departamentele de peste mări nu-și pot continua activitățile decât dacă beneficiază de acces corespunzător la piața din Franța continentală, care constituie principalul loc de desfacere pentru producția lor de rom (peste 50 % din total).

               (7)

               Incapacitatea de a concura pe piața comunitară, consecință a prețurilor mari de comercializare, are la bază prețurile de cost ridicate, care au crescut începând cu anul 2001. De la acea dată, au crescut considerabil atât costurile de producție, cât și cele asociate forței de muncă. În plus, romurile produse în departamentele de peste mări trebuie să se conformeze normelor comunitare, fapt care necesită investiții neproductive semnificative. Din 2001, investițiile realizate în departamentele de peste mări au depășit 45 500 000 EUR, din care peste jumătate au fost destinate conservării mediului, reprezentând 47 % din total. Cu toate acestea, deși o parte din aceste investiții sunt sprijinite prin intermediul fondurilor structurale, nu sunt acoperite și costurile de exploatare generate, care adaugă la prețul de cost al romului aproximativ 10-15 %, în funcție de distilerie.

               (8)

               Totalul acestor costuri, care au crescut considerabil din 2001, pune în dificultate financiară întreprinderile din departamentele de peste mări. Singura soluție pentru a asigura supraviețuirea pe termen lung a acestui sector este amortizarea costurilor prin creșterea volumului producției.

               (9)

               Din 2002, volumul total expediat pe piața comunitară a scăzut cu 12 %, de la 176 791 HAP la 155 559 HAP. Așadar, sectorul romului din departamentele franceze de peste mări a supraviețuit datorită pieței metropolitane, unde romul provenind din aceste regiuni beneficiază de un regim fiscal special, care permite compensarea parțială a prețului de cost ridicat. Având în vedere faptul că este necesară susținerea competitivității romului tradițional produs în departamentele de peste mări pe piața din Franța continentală, astfel încât activitatea sectorului romului din zahăr de trestie să poată continua în aceste departamente, ar trebui revizuite cantitățile de rom tradițional provenit din departamentele franceze de peste mări care pot beneficia de un nivel redus al accizei la introducerea în circuitul de consum pe această piață.

               (10)

               Avantajul fiscal autorizat prin prezenta decizie nu depășește nivelul necesar producătorilor de rom tradițional pentru a face față costurilor de producție ridicate.

               (11)

               Pentru a garanta că prezenta decizie nu afectează piața comună, cantitățile de rom provenit din departamentele de peste mări care pot beneficia de această măsură nu mai pot fi, spre deosebire de perioada anterioară, superioare fluxurilor comerciale înregistrate în ultimii ani pentru diverse surse de aprovizionare.

               (12)

               Având în vedere necesitatea creării unui climat de securitate juridică pentru operatorii din sectorul romului din zahăr de trestie și ținând cont de duratele de amortizare a echipamentelor și a clădirilor, precum și de necesitatea coerenței cu alte reglementări comunitare în domeniu, această derogare ar trebui menținută până la sfârșitul anului 2012.

               (13)

               Cu toate acestea, se impune ca acordarea unei astfel de prorogări să fie însoțită de obligația de a elabora un raport intermediar pe baza căruia Comisia să aprecieze dacă motivele care au justificat acordarea unei rate reduse continuă să existe și, dacă este cazul, să analizeze necesitatea revizuirii duratei sau a cantităților respective, în funcție de evoluția pieței comunitare a romului.

               (14)

               Decizia 2002/166/CE ar trebui înlocuită.

               (15)

               Prezenta decizie nu aduce atingere eventualei aplicări a articolelor 87 și 88 din tratat,

         ADOPTĂ PREZENTA DECIZIE:
   Articolul 1
   Prin derogare de la articolul 90 din tratat, Franța este autorizată să prelungească aplicarea, pe teritoriul său continental, pentru romul „tradițional” produs în departamentele sale de peste mări, a unui nivel al accizei inferior nivelului integral al accizei pentru alcool stabilit la articolul 3 din Directiva 92/84/CEE.
   Articolul 2
   Derogarea menționată la articolul 1 se limitează la rom, astfel cum este definit la articolul 1 alineatul (4) litera (a) din Regulamentul (CEE) nr. 1576/89 al Consiliului din 29 mai 1989 de stabilire a normelor generale cu privire la definirea, desemnarea și prezentarea băuturilor spirtoase (5), produs în departamentele de peste mări pe bază de trestie de zahăr recoltată la locul de fabricare, cu un conținut de substanțe volatile, altele decât alcool etilic și metilic, egal sau mai mare de 225 g per hectolitru de alcool pur și cu o concentrație reală de alcool în volum egală sau mai mare de 40 % vol.
   Articolul 3
   (1)   Nivelul redus al accizei aplicabil produsului menționat la articolul 2 este limitat la un contingent anual de 108 000 hectolitri de alcool pur.
   (2)   Nivelul redus poate fi mai mic decât nivelul minim al accizei pentru alcool stabilit prin Directiva 92/84/CEE, dar nu se poate situa sub 50 % din nivelul standard al accizei naționale pentru alcool.
   Articolul 4
   Până la 30 iunie 2010 cel târziu, Franța transmite Comisiei un raport care să permită acesteia din urmă să aprecieze dacă motivele care au justificat acordarea unui nivel redus continuă să existe și, dacă este cazul, să analizeze necesitatea modificării contingentului în funcție de evoluția pieței.
   Articolul 5
   Prezenta decizie se aplică de la 1 ianuarie 2007 până la 31 decembrie 2012.
   Articolul 6
   (1)   Decizia 2002/166/CE se abrogă.
   (2)   Trimiterile la decizia abrogată se interpretează ca trimiteri la prezenta decizie.
   Articolul 7
   Prezenta decizie se adresează Republicii Franceze.

      Adoptată la Luxemburg, 9 octombrie 2007.

            Pentru Consiliu

            Președintele

         F. TEIXEIRA DOS SANTOS

      (1)  Aviz din 25.9.2007. Nepublicat încă în Jurnalul Oficial.

      (2)  JO L 55, 26.2.2002, p. 33.

      (3)  JO L 316, 31.10.1992, p. 29.

      (4)  JO L 42, 14.2.2006, p. 1. Regulament, astfel cum a fost modificat prin Regulamentul (CE) nr. 2013/2006 (JO L 384, 29.12.2006, p. 13).

      (5)  JO L 160, 12.6.1989, p. 1. Regulament, astfel cum a fost modificat ultima dată prin Actul de aderare din 2005.


title: 2013/37/UE: Decizia Consiliului din 14 ianuarie 2013 de modificare a regulamentului de procedură al Consiliului

text:
               19.1.2013

               RO

               Jurnalul Oficial al Uniunii Europene

               L 16/16

         DECIZIA CONSILIULUI
   din 14 ianuarie 2013
   de modificare a regulamentului de procedură al Consiliului
   (2013/37/UE)
   CONSILIUL UNIUNII EUROPENE,
   având în vedere Tratatul privind Uniunea Europeană,
   având în vedere Tratatul privind funcționarea Uniunii Europene,
   având în vedere articolul 2 alineatul (2) din anexa III la regulamentul de procedură al Consiliului (1),
   întrucât:

               (1)

               Articolul 3 alineatul (3) primul și al patrulea paragraf din Protocolul (nr. 36) privind dispozițiile tranzitorii anexat la tratate prevede că, până la 31 octombrie 2014, atunci când trebuie adoptat un act de către Consiliu cu majoritate calificată și în cazul în care un membru al Consiliului solicită acest lucru, se verifică dacă statele membre care constituie majoritatea calificată reprezintă cel puțin 62 % din populația totală a Uniunii.

               (2)

               Procentajul respectiv este calculat în conformitate cu cifrele referitoare la populație stabilite la articolul 1 din anexa III la regulamentul de procedură al Consiliului (denumit în continuare „regulamentul de procedură”).

               (3)

               Articolul 2 alineatul (2) din anexa III la regulamentul de procedură prevede că, cu începere de la data de 1 ianuarie a fiecărui an, Consiliul, în conformitate cu datele de care dispune Biroul Statistic al Uniunii Europene la data de 30 septembrie a anului precedent, modifică cifrele stabilite la articolul 1 din anexa menționată.

               (4)

               Prin urmare, regulamentul de procedură ar trebui să fie modificat în consecință pentru anul 2013,

         ADOPTĂ PREZENTA DECIZIE:
   Articolul 1
   Articolul 1 din anexa III la regulamentul de procedură se înlocuiește cu următorul text:

      „Articolul 1
      În scopul aplicării articolului 16 alineatul (5) din TUE și a articolului 3 alineatele (3) și (4) din Protocolul (nr. 36) privind dispozițiile tranzitorii anexat la tratate, populația totală a fiecărui stat membru, pentru perioada 1 ianuarie 2013-31 decembrie 2013, este următoarea:

                  Stat membru

                  Populație
                  (× 1 000)

                  Germania

                  81 843,7

                  Franța

                  65 397,9

                  Regatul Unit

                  62 989,6

                  Italia

                  60 820,8

                  Spania

                  46 196,3

                  Polonia

                  38 538,4

                  România

                  21 355,8

                  Țările de Jos

                  16 730,3

                  Grecia

                  11 290,9

                  Belgia

                  11 041,3

                  Portugalia

                  10 541,8

                  Republica Cehă

                  10 505,4

                  Ungaria

                  9 957,7

                  Suedia

                  9 482,9

                  Austria

                  8 443,0

                  Bulgaria

                  7 327,2

                  Danemarca

                  5 580,5

                  Slovacia

                  5 404,3

                  Finlanda

                  5 401,3

                  Irlanda

                  4 582,8

                  Lituania

                  3 007,8

                  Slovenia

                  2 055,5

                  Letonia

                  2 041,8

                  Estonia

                  1 339,7

                  Cipru

                  862,0

                  Luxemburg

                  524,9

                  Malta

                  416,1

                  Total

                  503 679,7

                  prag (62 %)

                  312 281,4”

   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

   Se aplică de la 1 ianuarie 2013.

      Adoptată la Bruxelles, 14 ianuarie 2013.

            Pentru Consiliu

            Președintele

         E. GILMORE

      (1)  Decizia 2009/937/UE a Consiliului din 1 decembrie 2009 de adoptare a regulamentului său de procedură (JO L 325, 11.12.2009, p. 35).


title: Decizia 2005/447/PESC a Consiliului din 14 martie 2005 privind încheierea Acordului dintre Uniunea Europeană și Republica Argentina cu privire la participarea Republicii Argentina la Operațiunea militară de gestionare a crizei condusă de Uniunea Europeană în Bosnia și Herțegovina (Operațiunea Althea)

text:
               18/Volumul 03

               RO

               Jurnalul Ofícial al Uniunii Europene

               256

         32005D0447

               L 156/21

               JURNALUL OFÍCIAL AL UNIUNII EUROPENE

      DECIZIA 2005/447/PESC A CONSILIULUI

   din 14 martie 2005
   privind încheierea Acordului dintre Uniunea Europeană și Republica Argentina cu privire la participarea Republicii Argentina la Operațiunea militară de gestionare a crizei condusă de Uniunea Europeană în Bosnia și Herțegovina (Operațiunea Althea)
   CONSILIUL UNIUNII EUROPENE,
   având în vedere Tratatul privind Uniunea Europeană și, în special, articolul 24 al acestuia,
   având în vedere recomandarea președinției,
   întrucât:

               (1)

               La 12 iulie 2004, Consiliul a adoptat Acțiunea comună 2004/570/PESC cu privire la Operațiunea militară a Uniunii Europene în Bosnia și Herțegovina (1).

               (2)

               Articolul 11 alineatul (3) din această acțiune comună prevede că modalitățile de participare a țărilor terțe fac obiectul unui acord, în conformitate cu articolul 24 din Tratatul privind Uniunea Europeană.

               (3)

               Ca urmare a autorizării de către Consiliu la 13 septembrie 2004, președinția, asistată de secretarul general/înalt reprezentant, a negociat un acord între Uniunea Europeană și Republica Argentina cu privire la participarea Republicii Argentina la Operațiunea militară de gestionare a crizei condusă de Uniunea Europeană în Bosnia și Herțegovina (Operațiunea ALTHEA).

               (4)

               Acest acord ar trebui aprobat,

         DECIDE:
   Articolul 1
   Acordul dintre Uniunea Europeană și Republica Argentina cu privire la participarea Republicii Argentina la Operațiunea militară de gestionare a crizei condusă de Uniunea Europeană în Bosnia și Herțegovina (Operațiunea ALTHEA) se aprobă în numele Uniunii Europene.
   Textul acordului se anexează la prezenta decizie.
   Articolul 2
   Președintele Consiliului este autorizat să numească persoana sau persoanele împuternicite să semneze acordul prin care Uniunea Europeană își asumă obligații.
   Articolul 3
   Prezenta decizie produce efecte de la data adoptării.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 14 martie 2005.

            Pentru Consiliu

            Președintele

         F. BODEN

      (1)  JO L 252, 28.7.2004, p. 10.


title: Decizia (UE) 2015/334 a Consiliului din 2 martie 2015 de modificare a Acordului intern între reprezentanții guvernelor statelor membre ale Uniunii Europene, reuniți în cadrul Consiliului, privind finanțarea ajutoarelor Uniunii Europene în baza cadrului financiar multianual pentru perioada 2014-2020, în conformitate cu Acordul de parteneriat ACP-UE, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul privind funcționarea Uniunii Europene

text:
               3.3.2015

               RO

               Jurnalul Oficial al Uniunii Europene

               L 58/75

         DECIZIA (UE) 2015/334 A CONSILIULUI
   din 2 martie 2015
   de modificare a Acordului intern între reprezentanții guvernelor statelor membre ale Uniunii Europene, reuniți în cadrul Consiliului, privind finanțarea ajutoarelor Uniunii Europene în baza cadrului financiar multianual pentru perioada 2014-2020, în conformitate cu Acordul de parteneriat ACP-UE, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul privind funcționarea Uniunii Europene
   CONSILIUL UNIUNII EUROPENE,
   având în vedere Tratatul privind Uniunea Europeană,
   având în vedere Tratatul privind funcționarea Uniunii Europene,
   având în vedere Acordul de parteneriat între statele din Africa, zona Caraibelor și Pacific, pe de o parte, și Comunitatea Europeană și statele sale membre, pe de altă parte, semnat la Cotonou, la 23 iunie 2000,
   având în vedere Acordul intern între reprezentanții guvernelor statelor membre ale Uniunii Europene, reuniți în cadrul Consiliului, privind finanțarea ajutoarelor Uniunii Europene în baza cadrului financiar multianual pentru perioada 2014-2020, în conformitate cu Acordul de parteneriat ACP-UE, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul privind funcționarea Uniunii Europene (denumit în continuare „acordul intern”) (1), în special articolul 1 alineatul (7) și articolul (8) alineatul (4),
   având în vedere Actul de aderare al Croației, în special Declarația comună C privind Fondul european de dezvoltare,
   având în vedere propunerea Comisiei Europene,
   întrucât:

               (1)

               În conformitate cu Declarația comună C atașată la Actul de aderare a Croației, Croația va adera la Fondul european de dezvoltare în momentul intrării în vigoare a noului cadru financiar multianual de cooperare, ca urmare a aderării sale la Uniune, și va contribui la acesta începând cu data de 1 ianuarie a celui de al doilea an calendaristic următor datei aderării sale.

               (2)

               Republica Croația a aderat la Uniunea Europeană la 1 iulie 2013.

               (3)

               În conformitate cu articolul 1 alineatul (7) din acordul intern, alocarea contribuțiilor prevăzute la articolul 1 alineatul (2) litera (a), care în prezent sunt doar estimări ale sumelor pentru Croația, se modifică printr-o decizie a Consiliului în cazul aderării unui nou stat la Uniune.

               (4)

               În conformitate cu articolul 8 alineatul (4) din acordul intern, ponderea voturilor prevăzută la articolul 8 alineatul (2), care în prezent este doar o estimare în cazul Croației, și majoritatea calificată prevăzută la articolul 8 alineatul (3) din acordul intern se modifică printr-o decizie a Consiliului în cazul aderării unui nou stat la Uniune.

               (5)

               Contribuțiile și ponderea voturilor ar trebui să fie confirmate,

         ADOPTĂ PREZENTA DECIZIE:
   Articolul 1
   Se confirmă cheia de contribuție și contribuția Croației la cel de Al unsprezecelea fond european de dezvoltare, astfel cum sunt prevăzute la articolul 1 alineatul (2) litera (a) din acordul intern, precum și ponderea sa în cadrul Comitetului Fondului european de dezvoltare, astfel cum este prevăzut la articolul 8 alineatul (2) din acordul intern.
   Articolul 2
   Acordul intern se modifică după cum urmează:

               1.

               la articolul 1 alineatul (2) litera (a), în tabel la rândul referitor la Croația se elimină parantezele rotunde și asteriscul după cuvântul „Croația”, împreună cu nota de subsol „(*) Sumă estimată” din partea inferioară a tabelului;

               2.

               la articolul 8 alineatul (2), în tabel se elimină următoarele:

                           (a)

                           parantezele rotunde și asteriscul după cuvântul „Croația” și parantezele drepte din a doua coloană de pe același rând;

                           (b)

                           nota de subsol „(*) Vot estimat”;

                           (c)

                           rândul „Total UE 27”, „998”;

                           (d)

                           parantezele rotunde și asteriscul, precum și parantezele drepte de pe rândul „Total UE 28 (*)”„[1 000]”;

               3.

               articolul 8 alineatul (3) se înlocuiește cu următorul text:
               „(3)   Comitetul Fondului european de dezvoltare hotărăște cu o majoritate calificată de 721 din 1 000 de voturi, exprimând un vot favorabil din partea a cel puțin 15 state membre. Minoritatea de blocare este de 280 de voturi.”

         Articolul 3
   Prezenta decizie intră în vigoare în ziua următoare datei adoptării.

      Adoptată la Bruxelles, 2 martie 2015.

            Pentru Consiliu

            Președintele

         D. REIZNIECE-OZOLA

      (1)  JO L 210, 6.8.2013, p. 1.


title: 2008/50/CE: Decizia Comisiei din 13 decembrie 2007 de stabilire a normelor de aplicare a Regulamentului (CE) nr. 1367/2006 al Parlamentului European și al Consiliului privind Convenția de la Aarhus, în ceea ce privește cererile de reexaminare internă a actelor administrative

text:
               16.1.2008

               RO

               Jurnalul Oficial al Uniunii Europene

               L 13/24

      DECIZIA COMISIEI

   din 13 decembrie 2007
   de stabilire a normelor de aplicare a Regulamentului (CE) nr. 1367/2006 al Parlamentului European și al Consiliului privind Convenția de la Aarhus, în ceea ce privește cererile de reexaminare internă a actelor administrative
   (2008/50/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1367/2006 al Parlamentului European și al Consiliului din 6 septembrie 2006 privind aplicarea, pentru instituțiile și organismele comunitare, a dispozițiilor Convenției de la Aarhus privind accesul la informație, participarea publicului la luarea deciziilor și accesul la justiție în domeniul mediului (1), în special articolul 11 alineatul (2),
   întrucât:

               (1)

               Regulamentul (CE) nr. 1367/2006 stabilește dispoziții de aplicare a Convenției de la Aarhus instituțiilor și organismelor comunitare.

               (2)

               Titlul IV din regulamentul în cauză stabilește dispoziții aplicabile reexaminării interne a actelor și omisiunilor administrative, pentru care sunt necesare norme detaliate cu privire la conținutul și mijloacele de prezentare a cererilor.

               (3)

               Articolul 11 alineatul (1) din Regulamentul (CE) nr. 1367/2006 stabilește criterii de legitimare, la nivel comunitar, a dreptului organizațiilor neguvernamentale de a prezenta o cerere de reexaminare internă în conformitate cu articolul 10 din regulamentul în cauză, a cărei aplicare transparentă și coerentă necesită norme privind dovezile care trebuie prezentate împreună cu cererile, calcularea termenului-limită de răspuns la cereri și cooperarea dintre instituțiile și organismele comunitare.

               (4)

               Pentru a asigura o aplicare coerentă a articolului 11 din Regulamentul (CE) nr. 1367/2006, prezenta decizie ar trebui să se aplice de la 28 iunie 2007,

         DECIDE:
   CAPITOLUL I
   Articolul 1
   Conținutul unei cereri de reexaminare internă
   Orice organizație neguvernamentală care prezintă o cerere de reexaminare internă a unui act sau a unei omisiuni administrative, astfel cum se menționează la articolul 10 din Regulamentul (CE) nr. 1367/2006:

               1.

               precizează actul administrativ sau pretinsa omisiune administrativă care se dorește a fi reexaminat(ă) și dispozițiile dreptului mediului pe care le consideră încălcate;

               2.

               precizează motivele prezentării cererii;

               3.

               furnizează informațiile și documentele relevante care justifică motivele respective;

               4.

               menționează numele și coordonatele de contact ale unei persoane abilitate să reprezinte organizația neguvernamentală în raporturile cu terți în scopul introducerii cererii de reexaminare internă;

               5.

               furnizează dovada legitimității dreptului său de a prezenta cererea în conformitate cu articolul 3.

         Articolul 2
   Prezentarea cererilor
   Cererile de reexaminare internă a unui act administrativ sau a unei omisiuni administrative se trimit prin poștă, fax sau e-mail persoanei (persoanelor) sau departamentului (departamentelor) desemnate de instituția sau organismul comunitar în acest sens.
   Coordonatele de contact ale persoanei (persoanelor) sau departamentului (departamentelor) respective sunt puse la dispoziția publicului prin toate mijloacele adecvate.
   CAPITOLUL II
   Articolul 3
   Criterii de legitimitate a dreptului organizațiilor neguvernamentale de a solicita reexaminări interne
   (1)   Orice organizație neguvernamentală care prezintă o cerere de reexaminare internă a unui act sau a unei omisiuni administrative, astfel cum se menționează la articolul 10 din Regulamentul (CE) nr. 1367/2006, furnizează dovezi cu privire la faptul că îndeplinește criteriile stabilite la articolul 11 alineatul (1) din regulamentul în cauză, sub forma documentelor enumerate în anexa la prezenta decizie.
   În cazul în care unul dintre documentele respective nu poate fi furnizat din motive care nu depind de organizația neguvernamentală, organizația în cauză poate furniza dovezi sub forma oricărui alt document echivalent.
   (2)   În cazul în care, pe baza oricăruia dintre documentele menționate la punctele 1, 2 și 3 din anexă, nu reiese în mod clar că obiectul cererii de reexaminare internă se înscrie printre obiectivele și activitățile organizației neguvernamentale, organizația în cauză prezintă orice alt document care să dovedească îndeplinirea acestui criteriu.
   (3)   În cazul în care, pe baza oricăruia dintre documentele menționate la punctele 1, 2 și 3 din anexă, nu reiese în mod clar că organizația neguvernamentală este o entitate independentă nonprofit, organizația în cauză prezintă o declarație în acest sens, semnată de o persoană abilitată în acest scop din cadrul organizației neguvernamentale.
   Articolul 4
   Evaluarea legitimității dreptului organizațiilor neguvernamentale de a solicita reexaminări interne
   (1)   Instituția sau organismul comunitar în cauză se asigură că organizația neguvernamentală îndeplinește criteriile stabilite la articolul 11 alineatul (1) din Regulamentul (CE) nr. 1367/2006, evaluând informațiile furnizate în conformitate cu articolele 1 și 3 din prezenta decizie.
   (2)   În cazul în care, pe baza informațiilor respective, instituția sau organismul comunitar nu poate evalua pe deplin dacă organizația neguvernamentală îndeplinește criteriile stabilite la articolul 11 alineatul (1) din Regulamentul (CE) nr. 1367/2006, aceasta/acesta solicită organizației documente sau informații suplimentare care trebuie furnizate în termenul precizat de instituția sau organismul comunitar în cauză. În acest interval, termenele stabilite la articolul 10 din regulament se suspendă.
   (3)   După caz, instituția sau organismul comunitar în cauză poate consulta autoritățile naționale din țara în care organizația neguvernamentală este înregistrată sau din țara de origine a acesteia pentru a verifica și evalua informațiile furnizate de organizația respectivă.
   Articolul 5
   Cooperare administrativă
   Instituțiile și organismele comunitare cooperează pentru a asigura aplicarea transparentă și coerentă a prezentei decizii.
   Acestea fac schimb de informații privind organizațiile neguvernamentale recunoscute ca având dreptul de a prezenta cereri de reexaminare internă.
   Articolul 6
   Data aplicării
   Prezenta decizie se aplică de la 28 iunie 2007.

      Adoptată la Bruxelles, 13 decembrie 2007.

            Pentru Comisie

         Stavros DIMAS

            Membru al Comisiei

      (1)  JO L 264, 25.9.2006, p. 13.

      ANEXĂ
      Lista documentelor care trebuie furnizate în conformitate cu articolul 3 alineatul (1)

                  1.

                  Actul constitutiv sau regulamentul intern al organizației neguvernamentale sau orice alt document cu funcție echivalentă în practica națională în cazul țărilor a căror legislație nu solicită sau nu prevede adoptarea, de către organizațiile neguvernamentale, a unui act constitutiv sau regulament intern.

                  2.

                  Rapoartele anuale de activitate ale organizației neguvernamentale pentru ultimii doi ani.

                  3.

                  În cazul organizațiilor neguvernamentale înființate în țări în care îndeplinirea acestor proceduri nu reprezintă o condiție a obținerii personalității juridice, copia documentului de înregistrare pe lângă autoritățile naționale (registru public, publicație oficială sau orice alt document relevant).

                  4.

                  După caz, documente care să ateste faptul că o instituție sau un organism comunitar au recunoscut anterior dreptul organizației neguvernamentale de a prezenta cereri de reexaminare internă.


title: 2007/548/CE: Decizia Consiliului din 5 iunie 2007 privind semnarea și punerea în aplicare cu titlu provizoriu a Protocolului la Acordul de parteneriat și cooperare dintre Comunitățile Europene și statele membre ale acestora, pe de o parte, și Georgia, pe de altă parte, încheiat pentru a ține seama de aderarea Republicii Bulgaria și a României la Uniunea Europeană

text:
               3.8.2007

               RO

               Jurnalul Oficial al Uniunii Europene

               L 202/30

         DECIZIA CONSILIULUI
   din 5 iunie 2007
   privind semnarea și punerea în aplicare cu titlu provizoriu a Protocolului la Acordul de parteneriat și cooperare dintre Comunitățile Europene și statele membre ale acestora, pe de o parte, și Georgia, pe de altă parte, încheiat pentru a ține seama de aderarea Republicii Bulgaria și a României la Uniunea Europeană
   (2007/548/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 44 alineatul (2), articolul 47 alineatul (2) teza a treia, articolul 55, articolul 57 alineatul (2), articolul 71, articolul 80 alineatul (2), articolul 93, articolul 94, articolul 133 și articolul 181A, coroborate cu articolul 300 alineatul (2) primul paragraf a doua teză.
   având în vedere Tratatul de aderare a Republicii Bulgaria și a României, în special articolul 4 alineatul (3),
   având în vedere Actul de aderare a Republicii Bulgaria și a României, în special articolul 6 alineatul (2),
   având în vedere propunerea Comisiei,
   întrucât:

               (1)

               La 23 octombrie 2006, Consiliul a autorizat Comisia, în numele Comunităților și al statelor membre ale acestora, să negocieze cu Georgia un protocol la Acordul de parteneriat și cooperare dintre Comunitățile Europene și statele membre ale acestora, pe de o parte, și Georgia, pe de altă parte, pentru a ține seama de aderarea Republici Bulgaria și a României la Uniunea Europeană.

               (2)

               Sub rezerva unei eventuale încheieri a acestuia la o dată ulterioară, protocolul ar trebui semnat în numele Comunităților Europene și al statelor membre ale acestora.

               (3)

               Protocolul ar trebui pus în aplicare cu titlu provizoriu de la 1 ianuarie 2007, până la finalizarea procedurilor relevante pentru încheierea formală a acestuia,

         DECIDE:
   Articolul 1
   Președintele Consiliului este autorizat prin prezenta decizie să desemneze persoana sau persoanele împuternicite să semneze, în numele Comunităților Europene și al statelor membre ale acestora, Protocolul la Acordul de parteneriat și cooperare dintre Comunitățile Europene și statele membre ale acestora, pe de o parte, și Georgia, pe de altă parte, încheiat pentru a ține seama de aderarea Republicii Bulgaria și a României la Uniunea Europeană, sub rezerva unei eventuale încheieri a acestuia la o dată ulterioară.
   Textul protocolului se anexează prezentei decizii (1).
   Articolul 2
   Până la intrarea sa în vigoare, protocolul se aplică, cu titlu provizoriu, de la 1 ianuarie 2007.

      Adoptată la Luxemburg, 5 iunie 2007.

            Pentru Consiliu

            Președintele

         P. STEINBRÜCK

      (1)  A se vedea pagina 31 din prezentul Jurnal Oficial.
    ---documentbreak---

               3.8.2007

               RO

               Jurnalul Oficial al Uniunii Europene

               L 202/31

         PROTOCOL
   la Acordul de parteneriat și cooperare dintre Comunitățile Europene și statele membre ale acestora, pe de o parte, și Georgia, pe de altă parte, încheiat pentru a ține seama de aderarea Republicii Bulgaria și a României la Uniunea Europeană
   REGATUL BELGIEI,
   REPUBLICA BULGARIA,
   REPUBLICA CEHĂ,
   REGATUL DANEMARCEI,
   REPUBLICA FEDERALĂ GERMANIA,
   REPUBLICA ESTONIA,
   REPUBLICA ELENĂ,
   REGATUL SPANIEI,
   REPUBLICA FRANCEZĂ,
   IRLANDA,
   REPUBLICA ITALIANĂ,
   REPUBLICA CIPRU,
   REPUBLICA LETONIA,
   REPUBLICA LITUANIA,
   MARELE DUCAT AL LUXEMBURGULUI,
   REPUBLICA UNGARĂ,
   REPUBLICA MALTA,
   REGATUL ȚĂRILOR DE JOS,
   REPUBLICA AUSTRIA,
   REPUBLICA POLONĂ,
   REPUBLICA PORTUGHEZĂ,
   ROMÂNIA,
   REPUBLICA SLOVENIA,
   REPUBLICA SLOVACĂ,
   REPUBLICA FINLANDA,
   REGATUL SUEDIEI,
   REGATUL UNIT AL MARII BRITANII ȘI IRLANDEI DE NORD,
   denumite în continuare „statele membre”, reprezentate de Consiliul Uniunii Europene, și
   COMUNITATEA EUROPEANĂ ȘI COMUNITATEA EUROPEANĂ A ENERGIEI ATOMICE,
   denumite în continuare „Comunitățile”, reprezentate de Consiliul Uniunii Europene și de Comisia Europeană,
   pe de o parte, și
   GEORGIA,
   pe de altă parte,
   denumite în continuare „părțile” în sensul prezentului protocol,
   AVÂND ÎN VEDERE dispozițiile Tratatului între Regatul Belgiei, Republica Cehă, Regatul Danemarcei, Republica Federală Germania, Republica Estonia, Republica Elenă, Regatul Spaniei, Republica Franceză, Irlanda, Republica Italiană, Republica Cipru, Republica Letonia, Republica Lituania, Marele Ducat al Luxemburgului, Republica Ungară, Republica Malta, Regatul Țărilor de Jos, Republica Austria, Republica Polonă, Republica Portugheză, Republica Slovenia, Republica Slovacă, Republica Finlanda, Regatul Suediei, Regatul Unit al Marii Britanii și Irlandei de Nord (state membre ale Uniunii Europene) și Republica Bulgaria și România privind aderarea Republicii Bulgaria și a României la Uniunea Europeană, semnat la Luxemburg la 25 aprilie 2005 și care se aplică de la 1 ianuarie 2007,
   AVÂND ÎN VEDERE noua situație apărută în cadrul relațiilor dintre Georgia și Uniunea Europeană ca urmare a aderării la UE a două noi state membre, care generează oportunități și provocări pentru cooperarea dintre Georgia și Uniunea Europeană,
   ȚINÂND SEAMA DE dorința părților de a asigura atingerea și punerea în aplicare a obiectivelor și principiilor APC,
   CONVIN DUPĂ CUM URMEAZĂ:
   Articolul 1
   Republica Bulgaria și România devin părți la Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Georgia, pe de altă parte, semnat la Luxemburg la 22 aprilie 1996 și intrat în vigoare la 1 iulie 1999 (denumit în continuare „acordul”), și adoptă și iau notă, în același mod ca și celelalte state membre ale Comunității, de textele acordului, ale declarațiilor comune, ale schimburilor de scrisori și ale declarației Georgiei anexate la actul final semnat la aceeași dată, precum și de protocolul la acord din 30 aprilie 2004, care a intrat în vigoare la 1 martie 2005.
   Articolul 2
   Prezentul protocol constituie parte integrantă a acordului.
   Articolul 3
   (1)   Prezentul protocol se aprobă de Comunități, de Consiliul Uniunii Europene în numele statelor membre și de Georgia în conformitate cu procedurile proprii respective.
   (2)   Părțile își notifică reciproc îndeplinirea procedurilor corespunzătoare menționate la alineatul anterior. Instrumentele de aprobare se depun la Secretariatul General al Consiliului Uniunii Europene.
   Articolul 4
   (1)   Protocolul intră în vigoare în prima zi a primei luni după data depunerii ultimului instrument de aprobare.
   (2)   Până la intrarea sa în vigoare, prezentul protocol se aplică, cu titlu provizoriu, de la 1 ianuarie 2007.
   Articolul 5
   (1)   Textele acordului, actului final și ale tuturor documentelor anexate acestuia, precum și protocolul la acord din 30 aprilie 2004 sunt redactate în limbile bulgară și română.
   (2)   Acestea sunt anexate la prezentul protocol și sunt egal autentice cu textele în celelalte limbi în care au fost redactate acordul, actul final și toate documentele anexate la acesta, precum și protocolul la acord din 30 aprilie 2004.
   Articolul 6
   Prezentul protocol este redactat în două exemplare în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, română, slovenă, slovacă, spaniolă, suedeză și gruzină, fiecare text fiind în mod egal autentic cu celelalte.

      Съставено в Брюксел на двадесет и седми юни две хиляди и седма година.
      Hecho en Bruselas, el veintisiete de junio de dos mil siete.
      V Bruselu dne dvacátého sedmého června dva tisíce sedm.
      Udfærdiget i Bruxelles, den syvogtyvende juni to tusind og syv.
      Geschehen zu Brüssel am siebenundzwanzigsten Juni zweitausendsieben.
      Kahe tuhande seitsmenda aasta juunikuu kahekümne seitsmendal päeval Brüsselis
      Έγινε στις Βρυξέλλες, στις είκοσι επτά Iουνίου δύο χιλιάδες επτά.
      Done at Brussels on the twenty-seventh day of June in the year two thousand and seven.
      Fait à Bruxelles, le vingt-sept juin deux mille sept.
      Fatto a Bruxelles, addì ventisette giugno duemilasette.
      Briselē, divi tūkstoši septītā gada divdesmit septītajā jūnijā
      Priimta du tūkstančiai septintųjų metų birželio dvidešimt septintą dieną Briuselyje.
      Kelt Brüsszelben, a kettőezer-hetedik év június havának huszonhetedik napján.
      Magħmul fi Brussell, is-sebgħa u għoxrin ta' Lulju, elfejn u sebgħa
      Gedaan te Brussel, de zevenentwintigste juni tweeduizend zeven.
      Sporządzono w Brukseli dnia dwudziestego siódmego czerwca roku dwa tysiące siódmego.
      Feito em Bruxelas, em vinte e sete de Junho de dois mil e sete.
      Încheiat la Bruxelles la douăzeci și șapte iunie, anul două mii șapte.
      V Bruseli dvadsiateho siedmeho júna dvetisícsedem
      V Bruslju, sedemindvajsetega junija leta dva tisoč sedem.
      Tehty Brysselissä kahdentenakymmenentenäseitsemäntenä päivänä kesäkuuta vuonna kaksituhattaseitsemän.
      Som skedde i Bryssel den tjugosjunde juni tjugohundrasju.

         За Държавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok rėszéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За Европейските общности
         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa Ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Pentru Comunitatea Europeană
         Za Európske spoločenstvá
         Za Evropski skupnosti
         Euroopan yhteisöjen puolesta
         På Europeiska gemenskapernas vägnar

         За Грузия
         Por Georgia
         Za Gruzii
         for Georgien
         Für Georgien
         Gruusia nimel
         Για τη Γεωργία
         For Georgia
         Pour la Géorgie
         Per la Georgia
         Gruzijas vārdā
         Gruzijos vardu
         Grúzia részéről
         Għall-Ġeorġa
         Voor Georgië
         W imieniu Gruzji
         Pela Geórgia
         Pentru Georgia
         Za Gruzínsko
         Za Gruzijo
         Georgian puolesta
         På Georgiens vägnar


title: 2011/248/UE: Decizia Consiliului din 12 aprilie 2011 privind semnarea, în numele Uniunii, a Acordului sub forma unui de schimb de scrisori între Uniunea Europeană, pe de o parte, și Autoritatea Palestiniană din Cisiordania și Fâșia Gaza, pe de altă parte, privind liberalizarea în continuare a schimburilor comerciale cu produse agricole, produse agricole transformate, pește și produse pescărești și de modificare a Acordului de asociere euro-mediteraneean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OLP), care acționează în numele Autorității Palestiniene din Cisiordania și Fâșia Gaza, pe de altă parte

text:
               20.4.2011

               RO

               Jurnalul Oficial al Uniunii Europene

               L 104/2

         DECIZIA CONSILIULUI
   din 12 aprilie 2011
   privind semnarea, în numele Uniunii, a Acordului sub forma unui de schimb de scrisori între Uniunea Europeană, pe de o parte, și Autoritatea Palestiniană din Cisiordania și Fâșia Gaza, pe de altă parte, privind liberalizarea în continuare a schimburilor comerciale cu produse agricole, produse agricole transformate, pește și produse pescărești și de modificare a Acordului de asociere euro-mediteraneean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OLP), care acționează în numele Autorității Palestiniene din Cisiordania și Fâșia Gaza, pe de altă parte
   (2011/248/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               La 14 noiembrie 2005, Consiliul a autorizat Comisia să desfășoare negocieri cu anumite țări mediteraneene în vederea obținerii unei mai mari liberalizări a schimburilor comerciale cu produse agricole, produse agricole transformate, pește și produse pescărești. Negocierile s-au încheiat cu succes prin parafarea Acordului sub forma unui schimb de scrisori între Uniunea Europeană, pe de o parte, și Autoritatea Palestiniană din Cisiordania și Fâșia Gaza, pe de altă parte, privind liberalizarea în continuare a schimburilor comerciale cu produse agricole, produse agricole transformate, pește și produse pescărești și de modificare a Acordului de asociere euro-mediteraneean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OLP), care acționează în numele Autorității Palestiniene din Cisiordania și Fâșia Gaza, pe de altă parte (denumit în continuare „acordul”).

               (2)

               Acordul ar trebui să fie semnat în numele Uniunii, sub rezerva încheierii sale la o dată ulterioară,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii, semnarea Acordului sub forma unui schimb de scrisori dintre Uniunea Europeană, pe de o parte, și Autoritatea Palestiniană din Cisiordania și Fâșia Gaza, pe de altă parte, privind liberalizarea în continuare a schimburilor comerciale cu produse agricole, produse agricole transformate, pește și produse pescărești și de modificare a Acordului de asociere euro-mediteraneean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OLP), care acționează în numele Autorității Palestiniene din Cisiordania și Fâșia Gaza, pe de altă parte (denumit în continuare „acordul”), sub rezerva încheierii acordului menționat (1).
   Articolul 2
   Prin prezenta decizie președintele Consiliului este împuternicit să desemneze persoana sau persoanele împuternicite să semneze acordul în numele Uniunii.
   Articolul 3
   Prezenta decizie intră în vigoare la data adoptării.

      Adoptată la Luxemburg, 12 aprilie 2011.

            Pentru Consiliu

            Președintele

         C. ASHTON

      (1)  Textul acordului se va publica împreună cu decizia privind încheierea sa.


title: 2011/584/UE: Decizia Parlamentului European din 10 mai 2011 privind descărcarea de gestiune pentru execuția bugetului Agenției Europene pentru Medicamente aferent exercițiului financiar 2009

text:
               27.9.2011

               RO

               Jurnalul Oficial al Uniunii Europene

               L 250/173

         DECIZIA PARLAMENTULUI EUROPEAN
   din 10 mai 2011
   privind descărcarea de gestiune pentru execuția bugetului Agenției Europene pentru Medicamente aferent exercițiului financiar 2009
   (2011/584/UE)
   PARLAMENTUL EUROPEAN,
   având în vedere conturile anuale finale ale Agenției Europene pentru Medicamente pentru exercițiul financiar 2009,
   având în vedere Raportul Curții de Conturi privind conturile anuale ale Agenției Europene pentru Medicamente pentru exercițiul financiar 2009, însoțit de răspunsurile Agenției (1),
   având în vedere Recomandarea Consiliului din 15 februarie 2011 (05892/2011 – C7-0052/2011),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 726/2004 al Parlamentului European și al Consiliului (3) de instituire a unei Agenții Europene pentru Medicamente, în special articolul 68,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0153/2011),

               1.

               amână decizia de a acorda directorului executiv al Agenției Europene pentru Medicamente descărcarea de gestiune pentru execuția bugetului Agenției aferent exercițiului financiar 2009;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene pentru Medicamente, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 338, 14.12.2010, p. 28.

      (2)  JO L 248, 16.9.2002, p. 1.

      (3)  JO L 136, 30.4.2004, p. 1.

      (4)  JO L 357, 31.12.2002, p. 72.
    ---documentbreak---

               27.9.2011

               RO

               Jurnalul Oficial al Uniunii Europene

               L 250/174

         REZOLUȚIA PARLAMENTULUI EUROPEAN
   din 10 mai 2011
   conținând observațiile care fac parte integrantă din decizia privind descărcarea de gestiune pentru execuția bugetului Agenției Europene pentru Medicamente aferent exercițiului financiar 2009
   PARLAMENTUL EUROPEAN,
   având în vedere conturile anuale finale ale Agenției Europene pentru Medicamente (EMA) pentru exercițiul financiar 2009,
   având în vedere Raportul Curții de Conturi privind conturile anuale ale Agenției Europene pentru Medicamente pentru exercițiul financiar 2009, însoțit de răspunsurile Agenției (1),
   având în vedere Recomandarea Consiliului din 15 februarie 2011 (05892/2011 – C7-0052/2011),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 726/2004 al Parlamentului European și al Consiliului (3) de instituire a unei Agenții Europene pentru Medicamente, în special articolul 68,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,
   având în vedere Raportul anual de audit intern pe 2009 privind Agenția Europeană pentru Medicamente întocmit de Serviciul de Audit Intern;
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0153/2011),

               A.

               întrucât, în Raportul său privind conturile anuale ale Agenției pentru exercițiul financiar 2009, Curtea de Conturi a formulat o opinie cu rezerve în ceea ce privește legalitatea și regularitatea operațiunilor subiacente;

               B.

               întrucât, la 5 mai 2010, Parlamentul a acordat directorului executiv al Agenției Europene pentru Medicamente descărcarea de gestiune pentru execuția bugetului Agenției aferent exercițiului financiar 2008 (5), iar în rezoluția sa care însoțea decizia de descărcare de gestiune, printre altele:

                           —

                           își exprima preocuparea cu privire la constatarea Curții de Conturi conform căreia valoarea creditelor bugetare reportate și anulate s-a ridicat la 36 000 000 EUR (19,7 % din buget) și, respectiv, 9 700 000 EUR (5,3 % din buget);

                           —

                           solicita Agenției să își îmbunătățească calitatea procedurilor de achiziții pentru a elimina deficiențele identificate de Curtea de Conturi (de exemplu, în ceea ce privește aplicarea metodelor de evaluare a criteriilor privind prețurile și în ceea ce privește justificarea obligatorie a alegerii procedurilor);

               C.

               întrucât bugetul Agenției pentru exercițiul 2009 s-a ridicat la 194 000 000 EUR, ceea ce reprezintă o majorare cu 6,28 % față de exercițiul financiar 2008;

               D.

               întrucât bugetul Agenției este finanțat atât de la bugetul Uniunii, care reprezintă 18,52 % din veniturile totale în 2009, cât și, în cea mai mare parte, din taxe plătite de întreprinderile farmaceutice și întrucât, prin urmare, contribuția generală a Uniunii a scăzut cu 9,2 % între 2008 și 2009,

      Observații generale

               1.

               este deosebit de preocupat de răspunsurile Agenției la o serie de aspecte semnificative, evidențiate de Curtea de Conturi și de Serviciul de Audit Intern, precum:

                           (i)

                           gestionarea procedurilor de achiziții publice;

                           (ii)

                           nerespectarea procedurilor de identificare și gestionare a conflictelor de interese în ceea ce privește personalul și experții Agenției;

                           (iii)

                           criteriile de recrutare a personalului;

               2.

               consideră, în special, că aspectele menționate mai sus ar putea duce la apariția:

                           (i)

                           unor erori persistente în gestionarea procedurilor de achiziții, precum cele identificate în 2009 reprezentând o valoare semnificativă din bugetul total al Agenției, care ar putea compromite legalitatea și regularitatea operațiunilor subiacente conturilor Agenției;

                           (ii)

                           unor riscuri pentru independența experților/membrilor personalului implicați în evaluarea medicamentelor;

                           (iii)

                           unor deficiențe în recrutarea personalului/experților care ar putea duce nu doar la descalificarea unor candidați competenți și/sau la recrutarea unor candidați mai puțin calificați, dar ar putea avea și efecte negative asupra calității activității de evaluare științifică a Agenției;

      Gestiune bugetară și financiară

      Procedurile de achiziții publice

               3.

               este preocupat de identificarea de către Curtea de Conturi a unor erori în procedurile de achiziții reprezentând o valoare semnificativă din bugetul total al Agenției pentru exercițiul financiar 2009; subliniază că, în această privință, Curtea de Conturi a constatat deficiențe și în 2008, în special în ceea ce privește aplicarea metodelor de evaluare a criteriilor privind prețurile și justificarea alegerii procedurilor;

               4.

               recunoaște că, într-o serie de proceduri de achiziție vizând contracte-cadru în domeniul informatic cu o valoare estimată la 30 000 000 EUR, Agenția a comis mai multe erori în 2009 în momentul lansării procedurii, printre care:

                           (i)

                           erori aritmetice în evaluarea criteriilor de atribuire;

                           (ii)

                           documentarea necorespunzătoare a evaluării de către un membru al comisiei de evaluare;

                           (iii)

                           absența dovezilor care să indice că metoda de evaluare a criteriilor de selecție a fost aplicată consecvent, lăsând astfel loc de interpretare;

                           (iv)

                           absența verificărilor destinate să atenueze riscul de eroare în cazul lansării unei proceduri negociate care, la rândul său, nu a garantat obținerea celui mai bun raport calitate-preț ca urmare a erorilor comise în aplicarea criteriilor de atribuire;

               5.

               recunoaște, de asemenea, că, în alte două proceduri negociate de achiziții în valoare de 5 300 000 EUR și, respectiv, de 4 000 000 EUR, cu un singur furnizor, au fost comise din nou mai multe erori în momentul lansării procedurii, printre care:

                           (i)

                           nu s-a emis o invitație oficială de participare la procedura de ofertare;

                           (ii)

                           nu au fost pregătite în prealabil specificații tehnice detaliate;

                           (iii)

                           specificațiile tehnice nu au definit clar, înainte de începerea negocierii, toate produsele care trebuiau achiziționate;

                           (iv)

                           nu a fost desemnată o comisie de evaluare;

                           (v)

                           nu s-a întocmit un raport de evaluare;

               6.

               constată, așadar, că Agenția nu a respectat diverse cerințe ale reglementărilor aplicabile în materie de achiziții publice;

               7.

               nu este dispus să accepte faptul că Agenția nu a fost în măsură să instituie un sistem de control care să permită evitarea sau depistarea la timp a erorilor persistente menționate mai sus ce subminează legalitatea și regularitatea operațiunilor subiacente conturilor Agenției; prin urmare, solicită Agenției să își îmbunătățească calitatea procedurilor de achiziții pentru a elimina deficiențele identificate de Curtea de Conturi;

               8.

               solicită Agenției să stabilească un plan de achiziții multianual care să asigure controale tehnice și procedurale mai stricte și să informeze în acest sens autoritatea care acordă descărcarea de gestiune până la 30 iunie 2011;

               9.

               solicită Agenției să se asigure că rezultatele procedurilor de achiziții sunt verificate înainte de atribuirea contractelor; având în vedere concluziile Curții de Conturi, se așteaptă ca Agenția să pregătească întotdeauna specificații tehnice detaliate;

      Reportarea creditelor

               10.

               este preocupat de constatările Curții de Conturi potrivit cărora au fost reportate credite în valoare de 19 500 000 EUR (38 % din angajamentele Agenției), iar aproximativ 14 800 000 EUR din aceste credite reportate au vizat activități care nu erau încă realizate (sau, în anumite cazuri, bunuri care nu erau recepționate) la sfârșitul exercițiului; subliniază că această situație indică întârzieri în realizarea activităților finanțate de la titlul II (Clădiri, echipamente și cheltuieli de funcționare diverse) din bugetul Agenției și că Agenția nu respectă principiul bugetar al anualității; a evaluat răspunsul Agenției la aceste observații și salută eforturile Agenției de a reduce reportările; încurajează Agenția să continue acest proces pentru a aplica pe deplin principiul anualității;

               11.

               subliniază că, și în exercițiile financiare anterioare, Curtea de Conturi a constatat un nivel ridicat de reportări și este preocupat de faptul că această situație contravine principiului anualității; observă în special că valoarea creditelor bugetare reportate și anulate din bugetul 2008 s-a ridicat la 36 000 000 EUR (19,7 % din bugetul 2008) și, respectiv, 9 700 000 EUR (5,3 % din bugetul 2008);

      Venituri din taxe

               12.

               invită Agenția să asigure o mai bună coordonare între serviciul său financiar și serviciul științific pentru a elimina întârzierea mare, inacceptabilă, cu care sunt emise ordinele de recuperare; constată, de fapt, că, potrivit Curții de Conturi, din cele zece ordine de recuperare verificate, două (în valoare de 226 200 EUR și 110 200 EUR) au înregistrat o întârziere extrem de mare (21 de luni și, respectiv, 5 luni), fapt care încalcă normele interne ale Agenției;

               13.

               subliniază faptul că bugetul Agenției Europene pentru Medicamente este finanțat atât din bugetul UE, cât și din taxele plătite de solicitanții din industria farmaceutică pentru obținerea sau menținerea unei autorizații de comercializare pe piața Uniunii; observă totuși că contribuția de la bugetul Uniunii reprezintă doar 18,7 % din bugetul total și a scăzut de-a lungul anilor (în 2005, contribuția reprezenta 22,7 %); subliniază că bugetul total aflat la dispoziția Agenției a fost de 194 389 000 EUR;

      Contracte pe cursul de schimb

               14.

               solicită Agenției să își gestioneze cu prudență practica îndelungată de a încheia contracte de schimb valutar forward cu scopul de a își acoperi o parte din bugetul administrativ împotriva riscului de fluctuații nefavorabile ale cursului de schimb al lirei sterline; așteaptă din partea Agenției să gestioneze cu prudență aceste operațiuni, astfel încât să evite pierderile generate de schimbul valutar, așa cum s-a întâmplat în 2009 când s-au înregistrat pierderi de 900 000 EUR; atrage atenția asupra faptului că această observație a fost formulată în repetate rânduri de Curtea de Conturi; solicită Agenției să comunice fără întârziere comisiei competente a Parlamentului politica sa de trezorerie revizuită; va monitoriza politica revizuită de trezorerie;

               15.

               ia act de răspunsul Agenției potrivit căruia politica de trezorerie a fost revizuită, adoptată și aprobată oficial de către Comitetul consultativ de audit al Agenției; solicită Agenției să prezinte Parlamentului o sinteză privind punerea în aplicare a politicii de trezorerie revizuite până la 30 iunie 2011;

      Performanță

               16.

               consideră că evaluarea adecvării și eficacității sistemelor instituite în cadrul Agenției pentru a sprijini furnizarea de consultanță științifică privind medicamentele de uz uman este un instrument important de măsurare a performanței Agenției; ia act de faptul că Serviciul de Audit Intern (IAS) a efectuat o serie de audituri și a constatat deficiențe importante în această privință;

      Gestionarea conflictelor de interese

               17.

               consideră inacceptabil faptul că Agenția nu pune efectiv în aplicare normele relevante, astfel încât nu există nicio garanție că evaluarea medicamentelor de uz uman este realizată de experți independenți; atrage atenția asupra faptului că, în 2009, încă nu fuseseră puse în aplicare douăsprezece recomandări „foarte importante” și una „esențială” din mai multe rapoarte anuale de audit anterioare ale IAS privind Agenția, majoritatea recomandărilor vizând independența experților, cea mai veche dintre ele datând din 2005;

               18.

               ia act de transferul fostului director executiv al Agenției la o societate de consultanță care, printre altele, oferă consultanță întreprinderilor farmaceutice cu privire la elaborarea de noi medicamente și la reducerea perioadei până la introducerea lor pe piață; subliniază că acest transfer ridică unele îndoieli cu privire la independența efectivă a Agenției; constată că la articolul 16 din Statutul funcționarilor (6) se conferă competențe discreționare extinse consiliului de administrație pentru a permite sau a interzice acest tip de angajare; constată că, după ce și-a dat aprobarea privind viitoarea angajare a fostului director executiv al Agenției, consiliul de administrație a hotărât ulterior să stabilească limite pentru noile și viitoarele activități profesionale ale acestuia; cu toate acestea, solicită Agenției să prezinte autorității care acordă descărcarea de gestiune, până la 30 iunie 2011, un raport în care să se enumere toate cazurile comparabile produse de la crearea Agenției și să se explice în detaliu decizia consiliului de administrație din fiecare caz;

               19.

               nu poate accepta faptul că Agenția nu respectă efectiv Codul său de conduită, stabilind principii și norme privind independența și confidențialitatea aplicabile consiliului de administrație și membrilor comitetelor, experților și personalului Agenției; se așteaptă ca Agenția, înainte de a repartiza medicamentele persoanelor care conduc un proiect, să verifice în mod aprofundat dacă interesele declarate de membrii personalului le-ar putea influența imparțialitatea și independența; îndeamnă, în plus, Agenția să își documenteze și să își evalueze controalele și să țină o evidență a deciziilor de repartizare în cauză, care trebuie publicate pe site-ul său web;

               20.

               subliniază că reputația Agenției poate fi afectată în cazul în care evaluările pot fi contestate pe motivul unor posibile conflicte de interese;

               21.

               solicită insistent Agenției să comunice autorității care acordă descărcarea de gestiune măsurile instituite de la crearea sa pentru a garanta independența experților;

               22.

               se întreabă de ce, din 2006 până în prezent, în rapoartele Curții de Conturi privind conturile anuale ale Agenției nu există nicio mențiune despre deficiențele legate de evaluarea independenței experților;

               23.

               solicită să fie informat cu privire la modul în care a fost controlată independența experților și a membrilor personalului care lucrează cu oricare dintre medicamentele din grupul benfluorex și cu privire la modul în care au fost verificate interesele lor declarate;

      Procedurile care sprijină furnizarea de evaluări științifice privind medicamentele de uz uman

               24.

               consideră că este inacceptabil faptul că Agenția permite existența unor informații incomplete în dosarele sale referitoare la medicamentele de uz uman; îndeamnă, în această privință, Agenția să garanteze că informațiile esențiale pot fi găsite ușor și că sunt disponibile toate orientările pertinente privind sistemul de clasare;

               25.

               solicită, în plus, Agenției să finalizeze și să actualizeze periodic baza de date a experților europeni, așa cum se prevede în Regulamentul (CE) nr. 726/2004, și să informeze autoritatea care acordă descărcarea de gestiune despre acest lucru; îndeamnă, de asemenea, Agenția să se asigure că bazele de date SIAMED și „Product Overview” permit o recuperare eficientă a informațiilor;

      Rolul Agenției și al autorităților naționale competente

               26.

               îndeamnă Agenția să informeze autoritatea care acordă descărcarea de gestiune cu privire la condițiile acordului său încheiat cu statele membre privind rolurile și transferarea de sarcini către autoritățile naționale competente atunci când sunt vizate aspecte precum independența comisiilor, a experților și a procesului de evaluare, din momentul în care acordul a intrat în vigoare, precum și cu privire la nivelul de punere în aplicare a acordului, inclusiv o descriere detaliată a modului în care acesta a evoluat în timp; consideră că Agenția este responsabilă de utilizarea procedurilor preexistente de identificare și gestionare a conflictelor de interese în ceea ce privește experții săi până când acest acord cu statele membre va fi pus în aplicare integral;

      Consultanță științifică

               27.

               salută eforturile Agenției de a oferi consultanță științifică mai intensă în fazele incipiente ale dezvoltării unor noi medicamente, precum și introducerea de măsuri pentru accelerarea evaluării medicamentelor care au o importanță vitală pentru sănătatea publică și pentru accelerarea dezvoltării și aplicării de programe telematice;

      Gestionarea resurselor umane

               28.

               solicită Agenției să se asigure că sarcinile sensibile nu sunt atribuite personalului interimar; constată că, în realitate, Agenția angajează agenți interimari (32 în 2009) cu condiția ca aceștia să fi trecut testele pentru agenți contractuali și că unii agenți interimari îndeplinesc sarcini sensibile sau au acces la informații sensibile; subliniază riscul unor eventuale încălcări ale normelor de securitate legat de accesul agenților interimari la informații sensibile sau de necunoașterea de către aceștia a procedurilor corespunzătoare;

               29.

               invită Agenția să își consolideze procesul de recrutare și să asigure o gestionare corectă a documentației; observă că IAS a constatat deficiențe în această privință; subliniază, de asemenea, că o documentare insuficientă în cazul procedurilor de recrutare reduce posibilitatea Agenției de a răspunde la acuzațiile de tratament inegal aplicat candidaților și/sau privind caracterul arbitrar al deciziilor de recrutare a personalului; consideră, de asemenea, că, în măsura în care concurența este slabă, candidații recrutați ar putea să nu reprezinte opțiunea optimă, iar resursele umane și financiare ar putea fi utilizate în mod ineficient;

      Audit intern

               30.

               consideră inacceptabil faptul că declarația de asigurare a directorului executiv, din data de 13 mai 2010, nu conține nicio rezervă și, prin urmare, nu respectă angajamentul luat prin Codul de conduită adoptat de Agenție, având în vedere declarațiile de asigurare ale IAS și ale Curții de Conturi;

               31.

               reamintește că directorul executiv are obligația de a include în raportul său un rezumat al rapoartelor prezentate de IAS autorității care acordă descărcarea de gestiune, care să precizeze mai ales:

                           (i)

                           numărul și tipul auditurilor interne efectuate de IAS;

                           (ii)

                           toate recomandările (inclusiv cele care au fost refuzate eventual de Agenție); și

                           (iii)

                           toate acțiunile întreprinse pe baza recomandărilor;

                     dorește să știe dacă aceste obligații au fost îndeplinite în exercițiile precedente și solicită Agenției să transmită autorității care acordă descărcarea de gestiune, până la 30 iunie 2011, rapoartele IAS din 2007 până în prezent;

               32.

               ia act de inițiativa Agenției de a furniza autorității care acordă descărcarea de gestiune raportul anual de audit intern asupra Agenției realizat de IAS; consideră că aceasta ar trebui să fie o practică obișnuită de transparență și se așteaptă ca toate celelalte agenții să adopte această practică;

               33.

               constată că, din cele 32 de recomandări ale IAS, una este „esențială” și vizează aplicarea procedurilor în care sunt implicați experți, iar 12 sunt „foarte importante” și vizează în principal gestionarea resurselor umane, gestionarea conflictelor de interese ale personalului și alte proceduri care sprijină realizarea de evaluări științifice privind medicamentele de uz uman în cadrul Agenției; invită, prin urmare, Agenția să informeze fără întârziere autoritatea care acordă descărcarea de gestiune cu privire la conținutul exact al acestor recomandări; îndeamnă Agenția să dea curs rapid recomandărilor IAS și să transmită autorității care acordă descărcarea de gestiune, până la 30 iunie 2011, o prezentare completă a măsurilor adoptate și puse în aplicare pentru a da curs acestor recomandări în mod corespunzător; solicită, în plus, Curții de Conturi să monitorizeze eficiența măsurilor luate și să informeze autoritatea care acordă descărcarea de gestiune cu privire la aceasta;

      Măsuri care trebuie luate de Agenție până la 30 iunie 2011

               34.

               îl îndeamnă pe directorul executiv al Agenției ca, în cooperare cu IAS, să realizeze o verificare amănunțită a utilizării efective a procedurilor existente de identificare și de gestionare a conflictelor de interese în ceea ce privește personalul și experții Agenției și să comunice autorității care acordă descărcarea de gestiune rezultatele verificării până la 30 iunie 2011;

               35.

               solicită consiliului de administrație să adopte rapid un plan de acțiune pentru a remedia deficiențele din procedurile de achiziții; solicită, în particular, ca directorul executiv al Agenției, în cooperare cu IAS și cu direcția generală (DG) tutelară, să elaboreze acest plan de acțiune, care să includă măsuri specifice și un calendar de punere în aplicare; solicită Agenției să comunice aceste măsuri concrete autorității care acordă descărcarea de gestiune până la 30 iunie 2011;

               36.

               invită, așadar, Agenția să informeze autoritatea care acordă descărcarea de gestiune, până la 30 iunie 2011, despre măsurile luate și îmbunătățirile realizate cu privire la toate aceste motive de preocupare;

               37.

               face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2011 (7) referitoare la performanțele, gestiunea financiară și controlul agențiilor.

      (1)  JO C 338, 14.12.2010, p. 28.

      (2)  JO L 248, 16.9.2002, p. 1.

      (3)  JO L 136, 30.4.2004, p. 1.

      (4)  JO L 357, 31.12.2002, p. 72.

      (5)  JO L 252, 25.9.2010, p. 164.

      (6)  JO L 56, 4.3.1968, p. 1.

      (7)  Texte adoptate, P7_TA(2011)0163 (a se vedea pagina 269 din prezentul Jurnal Oficial).